text: Kom við og súkkla upp á tann stuttliga mátan :)
text: #000001
text: Hóskvøldið 12/5 kl. 19 fara vit ein hugnaligan súkklutúr runt Havnina. Hevur tú súkklu ella ei, kom við, endamálið er at lufta so nógvar súkklur út í senn sum møguligt. Vit fara at pynta súkklurnar (FNU-fløgg og evt. klistirmerkir) og lata ringiklokkur og floytur ljóma um allar geilar fyri at gera vart við ta bleytu ferðsluna, men mest av øllum fyri at hugna okkum saman á einum spennandi súkklutúri, har ið vit sum bólkur telja sum eitt festligt „kollektivt akfar“. Og kanska onkur kann koyra ein ghetto-blastara við Freddy Mercury - I want to ride my bicycle á bagaguberaran - ja, øll kreativ hugskot eru vælkomin ;-)
text: #000002
text: „La vélorution“ er eitt franskt hugtak, sum er eitt orðaspæl ímillum „vélo“ (=súkkla) og „révolution“ (=kollvelting), og er harvið ein altjóða rørsla, sum vil eggja fólki at frígera seg frá bundinskapinum av dálkandi ferðsluvanum í gerandisdegnum. Henda rørsla inniber, at súkklandi fólk skipa tiltak, har ið tey við at súkkla í hópi gera vart við teir bleytu ferðsluhættirnar og leggja upp til sosialar og grønar broytingar av samfelagnum. Í Fraklandi í 70unum mótmældu nøkur eini motorvegabyggiætlan í París við vísa seg sum 10.000 fólk á súkklu. Rørslan hevur síðan spreitt seg í víða í ymsum formum, og er í dag mest kend undir eingilska heitinum „critical mass“. Í øllum størri býum í Evropa møtast so fólk úr øllum krókum í samfelagnum til ein „vélorution“-súkklutúr, har ið samhaldsfesti og gott lag eru í hásæti, eins og grønar hugsjónir sum fólkaræði og sjálvræði verða livað út, eitt nú ígjøgnum frívilliga umvæling av súkklum og skeið í hesum sama. Nakingsúkkling er ein avleiðing av hesi somu, eg velji at kalla tað „hjólvelting“, og altjóða hjólveltingardagur hevur verið hildin í París síðan í 2009. Um nakar hevur brúk fyri mínari hond at umvæla, ella manglar súkklu, so eri eg klárur á Vaglinum hóskvøldið.
  So er bara at koma upp á saðilin. Tilmeldið tykkum ókeypis á torsinfo@torshavn.fo ella á telefon 30 24 25 (Tórshavnar Súkklufelag) !
text: #000003
text: Eg vil fegin frætta nýtt frá FNU:
text: #000006